ગુરુદેવે સ્મિત સાથે કહ્યું, ‘તમે સ્વંય આ શરીર નથી. પરંતુ શુદ્ધ ચૈતન્ય માત્ર છે. દરેક મનુષ્ય શરીર, મન કે અહંકારનું પૂતળું માત્ર નથી કે નથી માત્ર પંચમહાભૂતનું મિશ્રણ ! કિંતુ મનુષ્ય તો તેના શરીરમાં સ્થિત ચૈતન્ય રૂપ શુદ્ધ આત્મા છે, અને વિશ્વના સમસ્ત આત્માઓના એકત્વ ભાવ જ બ્રહ્મ કહેવાય છે ! એ જ પરમાત્મા… એ જ આત્મા…. એ જ ઈશ્વર છે… એ જ તું છે. બધું એક જ છે. અભિન્ન અને અતૂટ છે. આત્મા અને પરમાત્મા એક જ છે.’